Ferjesambandet Sølsnes–Åfarnes

Sølsnes–Åfarnes er et fergesamband på fylkesvei 64 og krysser ytterst del av Langfjorden mellom Åfarnes i Rauma kommune og Sølsnes i Molde kommune. Fergen drives av Fjord1. Trafikk er på omkring 1 000 kjøretøy i døgnet (tall fra 2007).  Verdens første gassdrevne ferge, MF «Glutra», gikk opprinnelig i dette sambandet.  Per 2018 trafikkeres strekningen av MF «Stryn» og MF «Julsund».Fjord1: Generell informasjon om Sølsnes–Åfarnes Per januar 2022 trafikkeres strekningen av søsterfergene MF «Eresfjord» og MF «Rødvenfjord». Fergene tar 120 personbilenheter (PBE) hver, alternativt 12 trailere hver, og kan både seile helelektrisk eller som hybrid.

 Historie 
Strekningen åpnet for biltrafikk i 1931 med den private «Moldefergen» med plass til 4-5 personbiler. Bakgrunnen var at det nylig var kommet sammenhengende kjørevei rundt Fannefjorden og rundt Isfjorden, fergen over Langfjorden knyttet dermed Molde til riksveinettet mot Østlandet. Den var trolig inspirert av at det året før ble etablert bilferge over Romsdalsfjorden Våge–Norvik. De første årene var trafikken ikke basert på fast rute, men på bestilte oppdrag og trafikken i førkrigsåra var på opp mot 1000 biler i året. Det var ingen virksomhet i krigsårene 1940–1945.Torvik, Arne Inge (2000): Om samferdsel i Møre og Romsdal. Del II: Samfunn og ferdsel. Utgitt av MRF, Molde.

+ Trafikktall siden krigenStatens vegvesen opplyser i Ferjestatistikk 2016  at årsdøgntrafikken for det året er 1238 kjøretøyer og 2329 passasjerer. År  Kjøretøy  Personer 1946  1944  10 142 1950  6 271  33 158 1955  13 278 47 229 1960  25 181  78 599 1965  40 345  147 851 1970  54 600  197 000 1975  89 200  263 000 1980  107 000  297 000 1985  129 800  346 585 1990  178 427  437 113 1995  208 054  486 984

 Se også 
Lønset–Grønnes

 Referanser 

 Eksterne lenker 
 Fjord1: Sølsnes–Åfarnes
 B/F Moldefergen, første bilferga Sølsnes-Åfarnes, foto 1935, hos Digitalt Museum/Romsdalsmuseet.
 B/F Moldefergen med bil ombord, første bilferga Sølsnes-Åfarnes, foto 1935, hos Digitalt Museum/Romsdalsmuseet.
 Statens vegvesen: Sambandsregister 

Kategori:Fylkesvei 64
Kategori:Fergesamband i Møre og Romsdal
Kategori:Artikler i sjøfart-prosjektet